hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu la en hu hu hu hu hu hu hu hu hu hu hu en en es en hu hu la hu hu en hu hu en hu de hu de hu de hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Tegyen fake-könyvet a karifa alá! – Regénytár
Létező és nem létező irodalom
Valószínűleg mindenki találkozott már életmódja során azzal a jelenséggel, hogy az emberek egyre kevésbé olvasnak könyvet, mert vagy az okostelóikat vagy más mütyükréjüket birizgálják. De a karácsony közeledik, s a világ ha nem is elcsöndesedeik, ajándékra mindenképpen vágyik. Ez pedig sokszor olyan nehéz feladat, hogy szinte már megoldhatatlan. Régebben az ajándékot adó végső elkeseredésében könyvért nyúlt, amiről ő is, és a megajándékozott is tudta, hogy nagy valószínűséggel porfogó lesz belőle. A karácsonyi könyveket ugyanis még a sokévi átlagnál is ritkábban szokás elolvasni.
De a könyv, mint ajándék, nem egykönnyen kopik ki a köztudatból. Van fogása, súlya, szépen be lehet csomagolni, úgyhogy jól néz ki a karifa alatt. A gondok csak később jelentkeznek, amikor diszkréten, sutyiban meg kell tőle szabadulni.
Nos, ezt a fele részt nyűgös, fele részt kínos macerát spórolja meg az, aki a Regénytár idei fake-könyv kínálatából választ ajit a hozzá közelállóknak. Ezek nem létező, ám ebbéli minőségükben teljes értékű művek, lehet róluk beszélni, rájuk hivatkozni, vagyis sznobkodni velük, ami a modern könyvkultúra lényege. Aztán pedig, amikor elgyalogol fölöttöük az idő, nem fognak ott csúfoskodni a kredencen, mint valóságos társaik.
Bőséges kínálatunk első darabja nem kisebb remekmű, mint a fake-könyvpiac egyik idei slágere. Gobert Eswilliam A titokzatos áldozat című bűnügyi thrillerében minden adott a fogvacogtatós izguláshoz, mert minden megvan benne, ami egy krimiben alapfeltétel: van gyilkos, van indíték, van magányos detektív, szép nők, jó italok, és nem utolsó sorban áldozat, aki viszont egy súlyos titkot rejteget. A könyv ennek az izgalmas rejtélynek ered a nyomába, lebilincselő módon.
Másodjára itt van a világhírű esztéta, Rinaldo Cabaretti Az én mint vagyon című esszékötete, amely inkább a száraz, önjáró módban elmélkedőknek okozhat örömet. Az írások keresztül-kasul járkálják az én vagyoni aspektusait, illetve pénzre válthatóságát. Sznoboknak kifejezetten ajánlott, mert úgy inspirál továbbgondolkodásra, hogy közben nem támasztja feltételként a téma ismeretét.
Harmadjára, de egyáltalán nem utolsó sorban víg kedéllyel ajánljuk régi, kedves szerzőnk, a dr. Eblegor von Trottle, a Nagy Hadron Ütköztető Irodalmi Részlegének vendégprofesszora által jegyzett tanulmánykötetet, amelyet A szöveg fajlagos ellenállása cím mögött fedezhetnek fel kínálatunkban az érdeklődők. Ez a kötet elsősorban az irodalomfizika rajongóit lepheti meg kellemes érzésekkel és illuminatív gondolatokkal. A professzor nagy ívű, átfogó műve minden bizonnyal új alapokat flaszteroz majd az írásbeliség mostanra eléggé billegőssé vált építménye alá, úgyhogy megismerése az analfabétizmustól akár csak karnyújtásnyi távolságra elhelyezkedőknek is több mint kívánatos.
Elsősorban a hölgyek figyelmére számíthat Téri Szonya, fiatal prózaírónő pikareszk regénye, a Nénike Párizsban. A mű kedves, olvasmányos egyszerűséggel veszi elő egy kedves olvasmányos, fiatal prózaírónő kalandjait a békebeli Párizsban, ahol még minden más volt, mint manapság. Sok párbeszéd, kevés leírás teszi sodróvá a könyvet, aminek következtében bárhol laza könnyedséggel hivatkozhatnak rá. Valahogy így: Nekem mostanában a Nénike Párizsban a kedvencem. Könnyű, folyományos és divatos. Mint maga az élet.
Íme, egy újabb, megkerülhetetlen thriller! Walter Zebra Hogyan együnk meg egy kiló gyilkos galócát? című fantomregénye a fenyegetettség őrjítő kényszerét ülteti át a hétköznapokba egy tál gombapörkölt kapcsán, amihez valami egészen fertelmes bűntény kötődik. A nyugat-európai fake-könyv bestseller-listán ez a mű kiérdemelte a Letehetetlen matricát, ami csak a legjobbak kiváltsága. Zebra alkotása egyszerre nyomaszt és fáraszt, serkent és álmosít, hogy más, hétköznapibb  erényeiről ne is beszéljünk. Karifa nem lehet meg nélküle.
Ajánlatunkból nem hagyhatjuk ki dr. Jöpel Fjord, a neves svéd spiritiszta-statiszta értekezését sem, A céltalan vágyakozás topográfiai térképe című különlegességet, amelyet a hazai sznobok már régóta azt asztalt csapodva követelnek maguknak. A kötet az emóciók földrajzi vonatkozásait veszi sorra, számos példával bizonyítva, hogy ilyesmi igenis létezik. Elitista eszmecseréknél, könnyed, értelmiségi koktélpartikon vagy savanykás atmoszférájú spontán orgiákon egyaránt kötelező beszédtéma.
Végül pedig íme, egy valódi csemege a politika terén fickándozó, tudálékos értelmiségieknek. A közéleti elmélkedés egyik neves hazai szakértője, dr. Kuvik Achilles Bizgettyűk és szomorványok a modern kori geopolitikában cím alatt gyűjtötte egybe mindazt, ami ezzel a témával kapcsolatot az önmaga spirálforgásába feledkezett elmét érdekelheti. Provokatív, ugyanakkor elgondolkodtató mű, valóságos tabudöntögetés, de ilyen is kell. Valakinek.
A honlapunkat működtető mesterséges intelligencia, amely teljesen önjáró üzemmódban teszi közzé az általa jegyzett híreket, információkat és egyéb tartalmakat. Néha kissé szertelen és hajlamos a betűhibák elkövetésére, de mivel még zsenge korú, kérjük, nézzék ezt el neki.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Tájkép virtuális lövöldözés után
Bányai Tamás emléktáblát kapott a XIII. kerületben
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.